ΓΡΑΠΤΗ ΕΡΩΤΗΣΗ E-3188/02

υποβολή: Mara Sornosa Martnez (PSE) προς την Επιτροπή

(7 Νοεμβρίου 2002)

Θέμα: Προάσπιση της προστατευόμενης ζώνης Marjal de Almenara

Στις αρχές του 2000, κατήγγειλα ήδη την Ευρωπαϊκή Επιτροπή ότι η ζώνη αυτή που είναιποψήφια για τον χαρακτηρισμό ως προστατευόμενης περιοχής και που είναι γνωστή με την επωνυμία Marjal de Almenara δεχόταν αναρίθμητες επιθέσεις από αγροτικές μεθόδους που δεν σέβονταν το περιβάλλον (E-0520/00(1)). Κατόπιν τούτου η Επιτροπή αποφάσισε να παρέμβει ενώπιον των ισπανικών αρχών χωρίς ωστόσο να προκύψει οποιαδήποτε αισθητή αλλαγή στη στάση τους. Αντιθέτως, η έκταση της περιοχής που είχε προτείνει αρχικά η Ισπανία για να χαρακτηρισθεί ως προστατευόμενη ζώνη, περιορίσθηκε κατά 85 000 τετραγωνικά μέτρα όπως προκύπτει από τον κατάλογο των της Generalitat Valenciana (η βασική πηγή αναφοράς για την οριστική εγγραφή των προστατευόμενων ζωνών στο πλαίσιο του προγράμματος Natura 2000).

Τα σχέδια κατασκευής κατοικιών αποτελούν τη βασική αιτία για τον περιορισμό της έκτασης που είχε προβλεφθεί αρχικά να αποτελέσεις περιοχή περιβαλλοντικής προστασίας. Όντως η Εταιρεία ακινήτων WJK S.L. ανέθεσε ήδη τις αρχικές εργασίες στην εταιρία Terra Canet SA, η οποία προβαίνει στην αποξήρανση και την αποψίλωση τμήματος των 85 000 τετραγωνικών μέτρων του Marjal de Almenara που βρίσκονται στην παραλία του Almard de Sagunto.

Από την άλλη, η Επιτροπή διαθέτει τις παρακάτω εκθέσεις:

- οικοτοξικολογική έκθεση του ιδρύματος νομικών και ιατρικών θεμάτων πουπάγεται στο Υπουργείο Δικαιοσύνης,

- έκθεση πραγματογνωμοσύνης του Dr. Rossell Verger, καθηγητή γεωφυσικής του πανεπιστημίου της Valencia,

- έκθεση της κ. Eulalia Sanjaume, καθηγήτριας γεωφυσικής του πανεπιστημίου της Valencia,

στις οποίες καλείται η διοίκηση να προστατεύσει την περιοχή των 85 000 τετραγωνικών μέτρων του marjal επί των οποίων έχουν αρχίσει οι κατασκευαστικές εργασίες. Οι εκθέσεις αυτές εξαίρουν την ειδική περιβαλλοντική αξία της ζώνης της παραλίας του Almard και ζητούν την τροποποίηση του χωροταξικού σχεδίου για την προστασία της.

Με βάση τα παραπάνω και τα όσα προκύπτει από την αναφερθείσα τεκμηρίωση, προτίθεται η Επιτροπή να δεχθεί ως προστατευόμενη ζώνη μόνο ένα μέρος του Μarjal de Almenara, εξαιρώντας τα 85 000 τετραγωνικά μέτρα που περιγράφονται ως ζώνηψηλής οικολογικής αξίας·

Ποιά μέτρα σκοπεύει να λάβει η Επιτροπή για να εγγυηθεί τη διασφάλιση των προστατευόμενων ειδών που κατοικούν στη ζώνη του Μarjal de Almenara επί της οποίας έχουν ξεκινήσει κατασκευαστικές εργασίες·

(1) ΕΕ C 26 E της 26.1.2001, σελ. 55.

Απάντηση της κας Wallstrm εξ ονόματος της Επιτροπής

(11 Δεκεμβρίου 2002)

Το Αξιότιμο Μέλος είχε εκφράσει τις ανησυχίες της σχετικά με τα κριτήρια που χρησιμοποιούνται από τις ισπανικές αρχές για να προταθεί η ανάδειξη της τοποθεσίας Marjal de Almenara σε Τοποθεσία Κοινοτικής Σημασίας (SCI) (ΤΚΣ). Όπως αναφέρει το Αξιότιμο Μέλος, η αυτόνομη κοινότητα της Valencia συμπεριέλαβε την τοποθεσία αυτή στον κατάλογο τωνγρότοπών της, καθορίζοντας ευρύτερη περιοχή προστασίας από την τοποθεσία που προτάθηκε να αποτελέσει τοποθεσία κοινοτικής σημασίας.

Η Ισπανία έχει προτείνει την τοποθεσία Marjal de Almenara, ES5223007, η οποία βρίσκεται στο έδαφος της αυτόνομης κοινότητας της Valencia, ως τοποθεσία κοινοτικής σημασίας, με στόχο να συμπεριληφθεί στο δίκτυο Natura 2000. Η έκταση της τοποθεσίας ανέρχεται σε 1497 εκτάρια.

Η Επιτροπή θα ήθελε να διευκρινίσει ότι τακριτήρια που χρησιμοποιούνται από την Generalitat de Valencia για την ένταξη της τοποθεσίας στον κατάλογογρότοπων της διαφέρουν από τα κριτήρια που χρησιμοποιούν τα κράτη μέλη για τον εντοπισμό και τον χαρακτηρισμό των τοποθεσιών που προτείνεται να αποτελέσουν τοποθεσίες κοινοτικής σημασίας.

Οι τοποθεσίες κοινοτικής σημασίας οφείλουν να πληρούν τα κριτήρια που καθορίζονται στο παράρτημα III, στάδιο 1 της οδηγίας για τους οικότοπους(1). Βασίζονται στην αξιολόγηση σε εθνικό επίπεδο της σχετικής βαρύτητας που έχουν οι τοποθεσίες για κάθε φυσικό τύπο οικοτόπου κοινοτικής του είδους αυτού σημασίας και για κάθε είδος κοινοτικής σημασίας, στις περιπτώσεις που η διατήρηση επιβάλει τον χαρακτηρισμό τους ως Ειδικών Περιοχών Διατήρησης.

Με τηνποστήριξη του Ευρωπαϊκού Τοπικού Κέντρου Φυσικής Προστασίας και βιοποικιλότητας (ETC/NPB), η Επιτροπή θα αξιολογήσει, βασιζόμενη στα κριτήρια που καθορίζονται στο παράρτημα III (στάδιο 2) της οδηγίας για τους οικότοπους, όλες τις τοποθεσίες που έχουν προταθεί από τα κράτη μέλη για την περιοχή της Μεσογείου, κατά τη διάρκεια του επόμενου βιο-γεωγραφικού σεμιναρίου που θα πραγματοποιηθεί τον Ιανουάριο του 2003.

Εάν αποδειχθεί από την αξιολόγηση αυτή ότι κάποιο κράτος μέλος δεν πρότεινε επαρκείς τοποθεσίες ώστε να ανταποκριθεί στις απαιτήσεις της οδηγίας 92/43/ΕΟΚ για ορισμένους τύπους οικοτόπων και είδη, η Επιτροπή θα ζητήσει από τα κράτη μέλη να προβούν σε επιπλέον χαρακτηρισμούς. Εάν αυτοί οι πρόσθετοι χαρακτηρισμοί δεν καλύψουν τους στόχους της οδηγίας για τους οικότοπους, το δίκτυο Natura 2000 θα είναι ελλειπές για αυτούς τους ειδικούς τύπους οικοτόπων και/ή είδη. Ο κατάλογος θα παραμένει συνεπώς ανοικτός, για να συμπεριληφθούν πρόσθετες τοποθεσίες.

Σε συνάρτηση με την προστασία των ειδών, εκτός του πλαισίου των προτεινόμενων τοποθεσιών Natura 2000 τα κράτη μέλη είναι οι αρμόδιες αρχές για τη διαφύλαξη της φυσικής τους κληρονομιάς, όπως είναι αρμόδια και για τη διαχείριση των τοποθεσιών τους Natura 2000. Η Επιτροπή έχει ως καθήκον να διασφαλίζει την τήρηση των ευρωπαϊκών κανονισμών και οδηγιών.

(1) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.